b'\n_START_ARTICLE_\nMPEG-2\n_START_SECTION_\nVideo\n_START_PARAGRAPH_\nOsnovna kodna arhitektura je ista kao i za MPEG-1 Video uz podr\xc5\xa1ku za isprepletene video formate i za hijerarhijske kodne formate. Odre\xc4\x91uje op\xc4\x87i domet kodiranja sve do HDTV rezolucije.\n_START_SECTION_\nAudio\n_START_PARAGRAPH_\nOdre\xc4\x91uje kodni format za vi\xc5\xa1ekanalni audio. Osigurava kompatibilnost s MPEG-1 audio stream-ovima: MPEG-2 Audio je u tehni\xc4\x8dkom pogledu sli\xc4\x8dan s MPEG-1 Audio u sva tri layera.\n_START_SECTION_\nIspitivanje uskla\xc4\x91enosti\n_START_PARAGRAPH_\nOvaj sloj obuhvata specifi\xc4\x8dne testove koji omogu\xc4\x87avaju provjeru da li sadr\xc5\xbeaj i dekoderi odgovaraju specifikacijama MPEG-2.\n_START_SECTION_\nSoftverska simulacija\n_START_PARAGRAPH_\nSoftverska simulacija je softver koji koristi alate definirane u sistemskim, video i audio dijelovima i daje tehni\xc4\x8dko izvje\xc5\xa1\xc4\x87e.\n_START_SECTION_\nDigital storage media \xe2\x80\x93 command and control (DSM-CC)\n_START_PARAGRAPH_\nDSM-CC obuhvata op\xc4\x87e komande i kontrole nezavisno o tipu digitalne memorije, kako bi se predstavile specifi\xc4\x8dne funkcije za MPRG stream-ove. Ove komande se primjenjuju na MPEG-1 streamove i na MPEG-2 programske i transportne streamove.\n_START_SECTION_\nNapredno audio kodiranje (AAC)\n_START_PARAGRAPH_\nAAC je standardizirana lossy kompresija i shema kodiranja za digitalni audio. Dizajniran da bude nasljednik MP3 formatu, AAC op\xc4\x87enito posti\xc5\xbee bolju kvalitetu zvuka nego MP3 na sli\xc4\x8dnim bitrate-ovima.\n_START_SECTION_\n10-bit video\n_START_PARAGRAPH_\nOvaj dio je povu\xc4\x8den. Rad je prekinut zbog slabog interesa industrije. Odnosio se na 10-bitno kodiranje.\n_START_SECTION_\nInterface u realnom vremenu\n_START_PARAGRAPH_\nOn odre\xc4\x91uje dodatne alate za kori\xc5\xa1tenje MPEG-2 sistema za razmjenu podataka u realnom vremenu, koji se koriste u telekomunikacijama.\n_START_SECTION_\nDSM-CC prilago\xc4\x91eno pro\xc5\xa1irenje\n_START_PARAGRAPH_\nOno specificira testove za provjeru da li sadr\xc5\xbeaji i dekoderi odgovaraju specifikacijama datim za DSM-CC.\n_START_SECTION_\nUpravljanje intelektualnom svojinom i za\xc5\xa1tita u MPEG-2 sistemima (IPMP)\n_START_PARAGRAPH_\nOvaj dodatak je uveden radi daljnje specifikacije alata u sistemu koji osigurava da IPMP mogu\xc4\x87nosti budu razvijene u sklopu standarda MPEG-4 koji bi koristio stream-ove MPEG-2 sistema.'